Paġna Madankollu, skont il-paragrafu 36 tal-Komunikazzjoni, diversi xhur qabel tieqaf it-tneħħija temporanja, il-Kummissjoni bdiet tirrieżamina s-sitwazzjoni sabiex jiġi ddeterminat jekk il-qagħda attwali tas-suq tiġġustifikax l-iskadenza tat-tneħħija tal-Greċja mil-lista ta' pajjiżi ta' riskju kummerċjabbli fl-2015, jew jekk il-kapaċità tas-suq għadhiex insuffiċjenti biex tkopri r-riskji kollha ekonomikament ġustifikabbli, b'tali mod li tenħtieġ estensjoni. L-informazzjoni sottomessa lill-Kummissjoni fil-kuntest ta' talba għal informazzjoni pubblika tindika li l-kapaċità privata tal-assigurazzjoni ta' kreditu għall-esportazzjoni għall-Greċja qiegħda tiżdied. Il-fatturat totali assigurat għal riskji Griegi żdied sostanzjalment fl-2014. L-assiguraturi privati ta' kreditu għall-esportazzjoni wrew żieda fir-rieda biex jipprovdu kopertura tal-assigurazzjoni għall-esportazzjonijiet lejn il-Greċja u fis-setturi kummerċjali kollha. Fl-istess ħin, l-assiguraturi tal-Istat komplew jirreġistraw it-tnaqqis fid-domanda għall-assigurazzjoni tal-kreditu għall-esportazzjonijiet lejn il-Greċja li jikkorobora ż-żieda ta' disponibbiltà tal-assigurazzjoni privata. B'mod li jirrifletti titjib gradwali fis-sentiment lejn il-Greċja, il-firxiet fuq il-bonds tal-gvern u l-indiċi tal-borża (ATHEX) komplew jirkupraw sal-bidu ta' Settembru 2014. Madankollu, treġġigħ lura ta' din it-trend ġiet innotata sal-aħħar kwart tal-2014, minħabba żviluppi politiċi fil-Greċja. Dan jirrifletti l-perċezzjoni tal-investituri li għalkemm il-kundizzjonijiet makroekonomiċi għall-Greċja qed jitjiebu b'mod kostanti, l-inċertezzi dwar il-firxa u r-rapidità tal-irkupru ekonomiku jibqgħu sinifikanti. F'dawn iċ-ċirkustanzi l-Kummissjoni tistenna li assiguraturi privati ta' kreditu għall-esportazzjoni se joqgħodu attenti fit-tkabbir tal-iskoperturi tagħhom u biex jipprovdu kopertura tal-assigurazzjoni għall-esportazzjonijiet lejn il-Greċja. Minkejja t-tendenza pożittiva ta' rkupru osservata fis-suq tal-assigurazzjoni privata matul l-2014 (ara l-premessa (5)), l-iżviluppi rreġistrati fl-aħħar kwart tal-2014 probabbli jikkawżaw tnaqqis fil-provvista ta' assigurazzjoni ta' kreditu għall-esportazzjoni minn assiguraturi privati. Għalhekk hemm riskju kbir li l-provvista privata ta' assigurazzjoni ta' kreditu għall-esportazzjoni għall-Greċja se tibqa' anqas mid-domanda fil-futur qrib. Għal dawn ir-raġunijiet, il-Kummissjoni tantiċipa li hemm nuqqas ta' kapaċità privata suffiċjenti biex tkopri r-riskji kollha ekonomikament ġustifikabbli. Fl-istess ħin, b'mod partikolari jekk ikun hemm aktar ċarezza dwar il-futur politiku u l-politika ekonomika tal-Greċja, huwa probabbli li assiguraturi privati se jerġgħu jibdew iżidu l-iskopertura tagħhom, kif għamlu fl-ewwel disa' xhur tal-2014. Għalhekk, estensjoni ta' 12-il xahar tat-tneħħija tal-Greċja mil-lista ta' pajjiżi kummerċjabbli tista' tkun eċċessiva. F'dawn iċ-ċirkustanzi, il-Kummissjoni ddeċidiet li testendi t-tneħħija tal-Greċja mil-lista ta' pajjiżi b'riskji kummerċjabbli sat-30 ta' Ġunju 2015. L-emendi li ġejjin għall-Komunikazzjoni mill-Kummissjoni lill-Istati Membri dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-assigurazzjoni ta' kreditu għall-esportazzjoni fuq żmien qasir se japplikaw mit-23 ta' Jannar 2015 sat-30 ta' Ġunju 2015: L-Anness jinbidel b'dan li ġej: "LISTA TA' PAJJIŻI B' RISKJI KUMMERĊJABBLI L-Istati Membri kollha bl-eċċezzjoni tal-Greċja L-Awstralja Il-Kanada L-Iżlanda Il-Ġappun In-Norveġja L-Iżvizzera L-Istati Uniti tal-Amerika" Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7394. Il-EUR-Lex hu l-aċċess fuq l-Internet għal-liġi Ewropea. Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7474. Il-EUR-Lex hu l-aċċess fuq l-Internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Minħabba l-importanza tal-kwistjonijiet tat-taxxa relatati mal-prezzar ta' trasferiment bħala kwistjoni tas-Suq Intern, l-esperjenza pożittiva mal-Forum Konġunt tal-UE dwar il-Prezzar ta' Trasferiment fl-assistenza u l-pariri li jagħti lill-Kummissjoni, u l-ħtieġa kontinwa tal-Kummissjoni għal korp bħal dan, hu meħtieġ li jitwaqqaf grupp ġdid ta' esperti tal-Forum Konġunt tal-UE dwar il-Prezzar ta' Trasferiment biex ikompli x-xogħol tal-forum u biex jiddefinixxi l-ħidmiet u l-istruttura tiegħu. Il-Forum Konġunt tal-UE dwar il-Prezzar ta' Trasferiment għandu jgħin u jagħti parir lill-Kummissjoni dwar kwistjonijiet tat-taxxa relatati mal-prezzar ta' trasferiment. Il-Forum Konġunt tal-UE dwar il-Prezzar ta' Trasferiment għandu jkun magħmul minn esperti tas-setturi governattivi u mhux governattivi fil-qasam tal-prezzar ta' trasferiment. Ta' min ukoll tiġi introdotta l-possibbiltà li l-Membri jiġu ssostitwiti sabiex jibqa' jkun hemm rappreżentazzjoni bbilanċjata tal-oqsma relevanti ta' kompetenza u ta' interess. Għandhom jiġu stabbiliti r-regoli dwar l-iżvelar tal-informazzjoni mill-membri tal-Forum Konġunt tal-UE dwar il-Prezzar ta' Trasferiment. Id-Deċiżjoni 2011/C 24/03 għandha tiġi rrevokata. Huwa xieraq li jiġi ffissat perjodu għall-applikazzjoni ta' din id-Deċiżjoni, IDDEĊIDIET KIF ĠEJ: Il-grupp ta' esperti msejjaħ Forum Konġunt tal-UE dwar l-Ipprezzar ta' Trasferiment, minn hawn 'il quddiem "il-Forum", huwa b'dan stabbilit. Il-ħidmiet tal-Forum għandhom ikunu: il-ħolqien ta' pjattaforma fejn l-esperti mill-qasam tan-negozju, is-soċjetà ċivili u l-amministrazzjoni tat-taxxa nazzjonali jistgħu jiddiskutu l-problemi dwar il-prezzar ta' trasferiment li jikkostitwixxu ostakli għall-attivitajiet tan-negozju transkonfinali fl-Unjoni; l-għoti ta' pariri lill-Kummissjoni dwar kwistjonijiet tal-prezzar ta' trasferiment; assistenza lill-Kummissjoni biex issib soluzzjonijiet prattiċi, kompatibbli mal-Linji Gwida tal-OECD dwar it-Trasferiment tal-Prezzar għall-Intrapriżi Multinazzjonali u l-Amministrazzjonijiet tat-Taxxa. Il-Kummissjoni tista' tikkonsulta lill-Forum dwar kwalunkwe kwistjoni relatata matl-ipprezzar ta' trasferiment. Il-President tal-Forum jista' jagħti parir lill-Kummissjoni biex tikkonsulta l-Forum fuq xi kwistjoni speċifika. Kull amministrazzjoni tat-taxxa ta' Stat Membru għandha taħtar rappreżentant wieħed fil-Forum li jkun impjegat ċivili li jittratta kwistjonijiet ta' pprezzar ta' trasferimenti. L-organizzazzjonijiet għandhom jinħatru mid-Direttur Ġenerali tad-DĠ tat-Tassazzjoni u l-Unjoni Doganali minn organizzazzjonijiet li jkunu wieġbu sejħa apposta għall-applikazzjonijiet u li jkunu nnominaw bħala r-rappreżentanti tagħhom esperti adegwatament kwalifikati. Organizzazzjonijiet meqjusa xierqa għas-sħubija iżda li ma jinħatrux jistgħu jitniżżlu fuq lista ta' riżerva li l-Kummissjoni tkun tista' tużaha biex taħtar is-sostituti. L-organizzazzjonijiet jinħatru għal perjodu ta' sentejn. Għandhom jibqgħu fil-kariga sa meta jiġu ssostitwiti jew jispiċċalhom il-mandat. Il-mandat tagħhom jista' jiġġedded. L-organizzazzjonijiet jistgħu jinbidlu għall-bqija tal-mandat tagħhom fi kwalunkwe każ minn dawn li ġejjin: meta l-organizzazzjoni tirriżenja; meta l-organizzazzjoni ma tkunx għadha kapaċi aktar tikkontribwixxi b'mod effettiv fil-ħidmiet tal-Forum; meta jkun mixtieq li tinżamm rappreżentanza bbilanċjata tal-oqsma relevanti tal-kompetenza u dawk ta' interess. L-ismijiet tal-membri jiġu ppubblikati fir-Reġistru tal-gruppi ta' esperti u entitajiet oħra simili tal-Kummissjoni ("ir-Reġistru") u fuq sit elettroniku apposta. Id-dejta personali għandha tinġabar, tiġi pproċessata u ppubblikata skont ir-Regolament (KE) Nru 45/2001. Id-Direttur Ġenerali tad-DĠ Tassazzjoni u Unjoni Doganali għandu jaħtar il-President tal-grupp. Id-dokumenti tal-laqgħa għandhom jitħejjew taħt ir-responsabbiltà tal-President, f'konsultazzjoni mar-rappreżentant tal-Kummissjoni. Bi qbil mas-servizzi tal-Kummissjoni, il-Forum jista' jistabbilixxi sottogruppi biex jeżaminaw kwistjonijiet speċifiċi fuq il-bażi ta' termini ta' referenza definiti mill-Forum. Dawn is-sottogruppi għandhom jiġu xolti malli jwettqu l-mandat tagħhom. Fil-prinċipju, il-laqgħat tal-forum u tas-sottogruppi tiegħu għandhom isiru fil-bini tal-Kummissjoni. Il-Kummissjoni għandha tipprovdi servizzi segretarjali. Uffiċjali oħrajn tal-Kummissjoni li jkollhom interess fil-proċeduri jistgħu jattendu għal-laqgħat tal-forum u tas-sottogruppi tiegħu. Il-grupp jadotta r-regoli ta' proċedura tiegħu fuq il-bażi tar-regoli standard ta' proċedura għall-gruppi ta' esperti. Il-parteċipanti fl-attivitajiet tal-Forum ma għandhomx jitħallsu għas-servizzi tagħhom. L-ispejjeż tal-ivvjaġġar u, fejn ikun xieraq, l-ispejjeż tas-sussistenza mġarrba mill-parteċipanti fl-attivitajiet tal-Forum jiġu rimborżati mill-Kummissjoni skont id-dispożizzjonijiet fis-seħħ fil-Kummissjoni. Dawk l-ispejjeż għandhom jiġu rimbursati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi. Id-Deċiżjoni 2011/C 24/03 għandha tiġi rrevokata. Din id-Deċiżjoni tapplika sal-31 ta' Marzu 2019. Magħmul fi Brussell, is-26 ta' Jannar 2015. L-attivitajiet kummerċjali tal-impriżi kkonċernati huma: Wara analiżi preliminari, il-Kummissjoni Ewropea tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni Ewropea tistieden lill-partijiet terzi interessati sabiex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni Ewropea mhux aktar tard minn għaxart ijiem mid-data ta' din il-pubblikazzjoni. Il-kummenti jistgħu jintbagħtu lill-Kummissjoni Ewropea permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7420 — ZF/TRW, f'dan l-indirizz:
Extracted from C_028_2015.html